Charly Gaul
<s>Šarli Gol (; 8. decembar 1932 — 6. decembar 2005) je bivši luksemburški profesionalni biciklista u periodu od 1953 do 1965. godine.</s><s>Gol je najveći uspeh u karijeri ostvario 1958. godine, kada je osvojio Tur de Frans.</s><s>Pored Tura, dva puta je osvajao Điro d’Italiju i po dva puta brdsku klasifikaciju na Tur de Fransu i na Điru.</s><s>Pre drumskog biciklizma, Šarli Gol je vozio sajklo kros i bio je nacionalni šampion.</s>

<s>Detinjstvo i amaterska karijera</s>

<s>Šarli Gol je rođen u Pafendalu, kvartu u gradu Luksemburgu.</s><s>Bio je tužnog lica i kratkih nogu.</s><s>Radio je i u mesari i kao kasapin, a 1949. je počeo amatersku karijeru.</s><s>Kao amater, Gol je pobedio na 60 trka, uključujući i trku Fleča de sud.</s><s>Na trci Austrije, osvojio je etapu sa 17 godina, što je rekord.</s><s>To je bila i njegova prva trka van Luksemburga.</s>

<s>Profesionalna karijera</s>

<s>Početak karijere</s>

<s>Profesionalnu karijeru počeo je 1953. godine.</s><s>Prva trka koju je vozio bila je Kriterijum Polimetipl, koji je završio na osmom mestu.</s><s>Prvu profesionalnu pobedu ostvario je na nacionalnom prvenstvu u sajklo krosu 1953. godine.</s><s>Iste godine vozio je Tur de Frans po prvi put, ali je morao da ga napusti tokom šeste etape.</s><s>Naredne godine je osvojio etapu na Kriterijumu Dofine, drugo mesto na nacionalnom prvenstvu u drumskoj vožnji i treće mesto na svetskom prvenstvu u drumskoj vožnji.</s><s>Vozio je opet na Tur de Fransu, ali nije uspio da ga završi.</s>

<s>1955. je pobedio na trci Tur de Sud i završio je treći na Turu Luksemburga.</s><s>Na Tur de Fransu je izgubio mnogo vremena na početnim ravnim etapama.</s><s>Bobru za povratak je počeo u Alpima, na prvom brdu je napao i stekao je pet minuta do narednog, Kol de Telegrafa.</s><s>Na kraju, etapu je završio na Galibijeu, sa 14 minuta ispred i probio se do 37 mesta u generalnom plasmanu.</s><s>Bio je na dobrom putu da pobedi i narednog dana, ali je pao na spustu po kiši.</s><s>Napao je opet, u Pirinejima, na etapi 17, pobedio je i u nastavku Tura, probio se do trećeg mesta i osvojio je brdsku klasifikaciju.</s>

<s>1956. je osvojio Tur Luksemburga, a zatim i Điro d’Italiju, gde je osvojio i brdsku klasifikaciju, uz tri etapne pobede.</s><s>Na brdu Monte Bondone, bio je sam na 88 kilometara do cilja, bilo je toliko hladno, da je Gol morao da nosi bicikl do cilja i da stane da bi popio piće.</s><s>Na etapi 19, stekao je 10 minuta ispred Žaka Anketila i osvojio je Điro.</s><s>Na Tur de Fransu, imao je zaostatak od skoro pola sata nakon šest etapa, ali bio je samouveren da razliku može smanjiti u brdima.</s><s>Ipak nije uspio da je nadoknadi koliko je htio, završio je na 13 mestu, ali je pobedio na dve etape i osvojio je brdsku klasifikaciju drugu godinu zaredom.</s><s>1957. osvojio je etapu na Turu Luksemburga i dve na Điro d’Italiji, gde je završio na četvrtom mestu.</s><s>Điro je izgubio zbog fizioloških potreba, jer su u tom trenutku napali Lujson Bobe i Gastone Nenčini.</s><s>Kad je došao do Bobea, rekao mu je da će se osvetiti, da će ga ubiti. nakon čega je osvojio nacionalno prvenstvo.</s><s>Učestvovao je i na Tur de Fransu, ali ga je napustio tokom druge etape.</s>

<s>1958</s>

<s>1958. završio je drugi na nacionalnom prvenstvu u vožnji na hronometar, a osvojio je trke San Agustin i Mon Faron.</s><s>Na Điro d’Italiji, osvojio je treće mesto, uz jednu etapnu pobedu.</s><s>Na Tur de Fransu je bio dominantan, ostvario je četiri etapne pobede, od toga tri na hronometrima, uključujući i brdski na Mon Ventuu.</s><s>Zadnjeg dana u Alpima, sportski direktor, videvši da pada kiša, rekao je Golu da krene napred, da je to njegov dan.</s><s>Gol je bio uzbuđen zbog hladne kiše i ljut zbog načina na koji je izgubio Điro prethodne godine, kada su ga napali nakon što je stao sa strane.</s><s>Mnogi vozači su stekli prednost u odnosu na njega, ali je on krivio Bobea.</s><s>Na vrhu Lautareta bila je nagrada od 100 franaka, u čast Anrija Degranža, osnivača Tura.</s><s>Nagradu je osvojio Holanđanin Piter Van Est, dok je Federiko Bajamontes bio drugi.</s><s>Mala grupa je na spustu stekla osam minuta ispred ostalih.</s><s>Gol je krenuo u poteru i prestizao je jednog po jednog, uključujući Španca, Salvatorea Botelju, koji je bio na osmom mestu.</s><s>Botelja je sišao sa bicikla, pokrio glavu rukama i zaplakao.</s><s>Gol i Bajamontes su nastavili sami, jer su svi ostali otpali.</s><s>U početku, mislili su da Gol ide samo da osvoji brdsku klasifikaciju jer je izgubio dosta vremena na prethodnim etapama, ali onda je i Bajamontes otpao i Gol je završio minut ispred njega i tri minuta ispred ostalih favorita i približio se vrhu kako je trka ulazila u najteži deo.</s><s>Po oluji, Gol je pobegao i pobedio je etapu sa 12 minuta ispred pratilaca i 15 minuta ispred lidera Žeminjanija i popeo se na treće mesto.</s><s>Dva dana kasnije, uzeo je još minut, a zatim na hronometru je nadoknadio zaostatak, pobedivši čak i Anketila i osvojio je Tur.</s>

<s>1959 — 1962</s>

<s>1959. osvojio je po drugi put Điro d’Italiju, uz brdsku klasifikaciju i tri etapne pobede.</s><s>Nakon Đira, osvojio je nacionalno prvenstvo i Tur Luksemburga, dok je Tur de Frans završio na 12 mestu, uz jednu etapnu pobedu.</s>

<s>1960. osvojio je etapu na Điro d’Italiji i završio je na trećem mestu u generalnom plasmanu, osim toga osvojio je i trku Salanš i nacionalno prvenstvo, Tur de Frans je propustio, a prvi i jedini put je vozio Vuelta a Espanju, ali je nije završio.</s><s>1961. je završio četvrti na Điru, uz jednu etapnu pobedu, a zatim je osvojio Tur Luksemburga i nacionalno prvenstvo.</s><s>Na Tur de Fransu je osvojio treće mesto.</s><s>Pobedio je na devetoj etapi, do Grenobla, a zatim je pao u Alpima na spustu i povredio je rame i koleno.</s><s>Zadnju etapu je startovao sa drugog mesta, ali onda je napao Karlesi na zadnjem kilometru i nadoknadio četiri sekunde i Gol je pao na treće mesto.</s>

<s>1962. ostvario je samo dve pobede, osvojio je nacionalno prvenstvo u sajklo krosu i u drumskoj vožnji.</s><s>Tur 1962. se vratio komercijalnim timovima prvi put posle 1929. i Gol nije bio među najjačima.</s><s>Završio je na devetom mestu, bez etapne pobede.</s><s>1963. nije ostvario nijednu pobedu, a Tur de Frans je napustio tokom etape 16.</s><s>To je bio njegov zadnji Tur.</s>

<s>Kraj karijere i privatni život</s>

<s>Karijeru je praktično završio nakon Tura 1962. a zvanično je završio nakon takmičenja na traci 1965.</s><s>Nikad se nije oporavio od bola nakon što ga je publika izviždala kad je vozio zadnju trku na drumu u domovini, Kada je vozio za mali belgijski tim.</s><s>Držao je kafe u gradu Luksemburg, pre nego što je iščezao iz javnosti.</s>

<s>Preselio se u kolibicu, u šumi u Luksemburgškim Ardenima.</s><s>Tamo je nosio istu odeću svaki dan.</s><s>Zelene pantalone, patike i jaknu ili džemper i išao je u šetnju sa svojim psom.</s><s>Imali je telefon, ali se nije javljao na njega.</s><s>Izbrisao je svoje ime iz telefonskog imenika.</s><s>Njegova izolacija je trajala do 1983. kada je bilo 25 godina od njegove pobede na Turu.</s><s>Te godine je upoznao svoju buduću, treću ženu.</s><s>Sa njom se preselio u kuću u Luksemburgu.</s>

<s>Organizatori Tur de Fransa pozvali su ga na Tur 1989. koji je startovao u Luksemburgu, tu se prvi put pojavio u javnosti, došao je sa kćerkom.</s><s>Leblank mu je dao medalju Tur de Fransa.</s><s>Bio je gost mnogih trka, uključujući i etape na Turu, gde je odgovarao na pitanja komentatora.</s>

<s>Smrt</s>

<s>Gol je umro od infekcije plućnog krila, dva dana pre rođendana, punio je 73 godine.</s><s>Iza sebe je ostavio ženu i kćerku.</s><s>U znak uspomene na Gola, svakog leta se održava takmičenje u sajklo krosu, u Luksemburgu.</s><s>Ponekad su prisustvovale njegova žena i kćerka.</s>

<s>Vidi još</s>

<s>Tur de Frans
 Điro d’Italija</s>

<s>Spoljašnje veze</s>

<s>Profil na biciklističkoj arhivi
 Profil na biciklističkim vestima
 Rezultati Šarlija Gola na Tur de Fransu</s>

<s>Luksemburški biciklisti
Pobjednici Tour de Francea
Pobjednici brdske klasifikacije Tour de Francea
Pobjednici brdske klasifikacije Giro d'Italije</s>

